จะถามเกี่ยวกับการมีเพศสัมพันธ์ครับ แฟนประจำเดือนมาวันที่29พ.ยที่ผ่านมา เเละมามีเซ็กซ์กันวันที่13ก่อนมีเซ็กซ์ผมช่วยตัวเองเเละหลั่งใส่กางเกงของตัวเองก่อนที่จะร่วมเพศผมลุกไปใส่ถุงยางก่อนที่จะใส่ถุงยางมือผมไปโดนกางเกงที่เลอะเเต่มือไม่ได้มีน้ำอสุจิผมไม่ได้ล้างมือเเละน้องชายผมก็เลยไปเอาถุงยางมาใส่เเละก็ร่วมเพศกับเเฟนจนเสร็จ หลังจากนั้นไม่ถึง1ชั่วโมงผมให้เเฟนกินยาคุมฉุดเฉินทันที เลยอยากรู้ว่ามีโอกาสท้องมั้ยครับ
สวัสดีค่ะ หากประจำเดือนมาวันที่ 29 พ.ย. แล้วได้มีเพศสัมพันธ์ในวันที่ 13 ธ.ค. ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากได้ใส่ถุงยางอนามัยป้องกัน โอกาสที่จะตั้งครรภ์ก็ถือว่ามีน้อยค่ะ ส่วนการที่มือไปจับกางเกงที่เปื้อนน้ำอสุจิ ก่อนที่จะมาใส่ถุงยางนั้น ไม่น่าทำให้โอกาสในการตั้งครรภ์เพิ่มขึ้นค่ะ นอกจากนี้ หากได้ทานยาคุมฉุกเฉินไปด้วย โอกาสที่จะตั้งครรภ์ก็มีน้อยมากมากค่ะแต่หลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ